**Έκθεση της** **Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού για τo νομοσχέδιo «Ο περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων (Τροποποιητικός) Νόμος του 2022»**

**Παρόντες:**

Κυριάκος Χατζηγιάννης, πρόεδρος Πανίκος Λεωνίδου

Ονούφριος Κουλλά Χρύσης Παντελίδης

Nίκος Σύκα Ηλίας Μυριάνθους

Κώστας Κώστα Μιχάλης Γιακουμή

Γιαννάκης Γαβριήλ Σταύρος Παπαδούρης

Ανδρέας Πασιουρτίδης

Η Κοινοβουλευτική Επιτροπή Ενέργειας, Εμπορίου, Βιομηχανίας και Τουρισμού μελέτησε το πιο πάνω νομοσχέδιο σε δύο συνεδρίες της, που πραγματοποιήθηκαν στις 20 και 27 Σεπτεμβρίου 2022. Στο πλαίσιο της πρώτης συνεδρίασης κλήθηκαν και παρευρέθηκαν ενώπιoν της επιτροπής εκπρόσωποι του Υπουργείου Ενέργειας, Εμπορίου και Βιομηχανίας, του Υφυπουργείου Τουρισμού και της Νομικής Υπηρεσίας της Δημοκρατίας.

Στο στάδιο της συζήτησης του νομοσχεδίου ενώπιον της επιτροπής παρευρέθηκε επίσης το μη μέλος της επιτροπής κ. Μάριος Μαυρίδης.

Σκοπός του προτεινόμενου νόμου είναι η τροποποίηση του περί της Ίδρυσης Υφυπουργείου Τουρισμού και Διορισμού Υφυπουργού Τουρισμού παρά τω Προέδρω και Συναφών Θεμάτων Νόμου, ώστε αφενός να επιτευχθεί η συμμόρφωση με την απόφαση του Υπουργικού Συμβουλίου, ημερομηνίας 26 Ιανουαρίου 2022, σύμφωνα με την οποία οι ετήσιες εκθέσεις του εν λόγω υφυπουργείου κατατίθενται στη Βουλή των Αντιπροσώπων για ενημέρωσή της σε ηλεκτρονική μορφή και αφετέρου η ετήσια έκθεση να αναρτάται στην επίσημη ιστοσελίδα του Υφυπουργείου Τουρισμού το αργότερο μέχρι το τέλος Μαρτίου του χρόνου που έπεται της περιόδου που καλύπτει η έκθεση.

Η Κοινοβουλευτική Επιτροπή Ενέργειας, Εμπορίου, Βιομηχανίας και Τουρισμού, αφού έλαβε υπόψη όλα όσα τέθηκαν ενώπιόν της, ομόφωνα εισηγείται στη Βουλή την ψήφιση του νομοσχεδίου σε νόμο.

4 Οκτωβρίου 2022

ΜΙ/ΕΧ/ΜΓ

Αρ. Φακ.: 23.01.063.127-2022